CELEX: 32004R0876
Language: sl
Date: 2004-04-29 00:00:00
Title: Uredba Komisije (ES) št. 876/2004 z dne 29. aprila 2004 o spremembi Priloge VIII Uredbe (ES) št. 999/2001 Evropskega parlamenta in Sveta glede trgovine s plemenskimi ovcami in kozamiBesedilo velja za EGP

Pomembno pravno obvestilo

|

32004R0876

Uradni list L 162 , 30/04/2004 str. 0052 - 0053

		Uredba Komisije (ES) št. 876/2004z dne 29. aprila 2004o spremembi Priloge VIII Uredbe (ES) št. 999/2001 Evropskega parlamenta in Sveta glede trgovine s plemenskimi ovcami in kozami(Besedilo velja za EGP)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij [1] in zlasti prvega odstavka člena 23 Uredbe,ob upoštevanju naslednjega:(1) Uredba (ES) št. 999/2001 določa pogoje za notranjo trgovino Skupnosti s plemenskimi ovcami in kozami.(2) Uredbi Komisije (ES) št. 260/2003 [2] in 1915/2003 [3] spreminjata Uredbo 999/2001 zaradi uvedbe ukrepov za izkoreninjenje na gospodarstvih, okuženih s praskavcem, in spreminjata pogoje trgovanja s plemenskimi ovcami, da bi se omogočila neomejena trgovina z ovcami genotipa za prionski protein ARR/ARR.(3) Zahteve po nadzoru gospodarstev, ki želijo trgovati s plemenskimi ovcami in kozami v Skupnosti, je treba spremeniti, da bi izražale korenitejši prijem, sprejet za izkoreninjenje praskavca. Omejitve vstopa živali na ta gospodarstva ne bi smele več obsegati ovac genotipa za prionski protein ARR/ARR.(4) Nove določbe je treba uvesti v dveh fazah, da bi kratkoročno omogočili povečan nadzor, pri tem pa preprečili prekinitev trgovine.(5) Uredbo (ES) št. 999/2001 bi bilo zato treba ustrezno spremeniti.(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –SPREJELA NASLEDNJO UREDBO:Člen 1Priloga VIII k Uredbi (ES) št. 999/2001 se spremeni v skladu s Prilogo k tej uredbi.Člen 2Ta uredba začne veljati dvajseti dan po objavi v Uradnem listu Evropskih skupnosti.Uporablja se od 1. julija 2004.Ta uredba je v celoti zavezujoča in se neposredno uporablja v vseh državah članicah.V Bruslju, 29. aprila 2004Za KomisijoDavid ByrneČlan Komisije[1] UL L 147, 31.5.2001, str. 1. kot je nazadnje spremenjena z Uredbo Komisije (ES) št. 2245/2003 (UL L 333, 20.12.2003, str. 28).[2] UL L 37, 13.2.2003, str. 7.[3] UL L 283, 31.10.2003, str. 29.--------------------------------------------------PRILOGATočka (a) dela I poglavja A Priloge VIII se nadomesti z naslednjim:"(a) plemenske ovce in koze so ovce genotipa za prionski protein ARR/ARR, kakor je opredeljeno v Prilogi I Odločbe Sveta 2002/1003/ES [1], ali pa so bile od rojstva ali zadnja tri leta neprekinjeno na gospodarstvu ali gospodarstvih, ki so najmanj tri leta izpolnjevala naslednje zahteve:(i) do 30. junija 2007:- so predmet rednih uradnih veterinarskih pregledov,- živali so označene,- potrjen ni bil noben primer praskavca,- izvaja se preverjanje z vzorčenjem starih samic, namenjenih za zakol,- samice razen ovac genotipa za prionski protein ARR/ARR lahko vstopijo na gospodarstvo samo, če prihajajo z gospodarstva, ki izpolnjuje iste zahteve.Najpozneje od 1. julija 2004 začne(-jo) gospodarstvo ali gospodarstva izpolnjevati naslednje dodatne zahteve:- vse živali iz točke 3 dela II poglavja A v Prilogi III nad starostjo 18 mesecev, ki so poginile ali bile pokončane na gospodarstvu, se pregledajo glede praskavca v skladu z laboratorijskimi metodami, določenimi v točki 3.2(b) poglavja C Priloge X, in- ovce in koze razen ovac genotipa za prionski protein ARR/ARR lahko vstopijo na gospodarstvo samo, če prihajajo z gospodarstva, ki izpolnjuje iste zahteve;(ii) od 1. julija 2007:- so predmet rednih uradnih veterinarskih pregledov,- živali se identificirajo v skladu z zakonodajo Skupnosti,- potrjen ni bil noben primer praskavca,- vse živali iz točke 3 dela II poglavja A v Prilogi III nad starostjo 18 mesecev, ki so poginile ali so bile pokončane na gospodarstvu, so pregledane glede praskavca v skladu z laboratorijskimi metodami iz točke 3.2(b) poglavja C v Prilogi X,- ovce in koze razen ovac genotipa za prionski protein ARR/ARR lahko vstopijo na gospodarstvo samo, če prihajajo z gospodarstva, ki izpolnjuje iste zahteve.Če so namenjene državi članici, ki uporablja na vsem svojem ozemlju ali na njenem delu določbe iz točke (b) ali (c), upoštevajo plemenske ovce in koze dodatna jamstva, splošna ali posebna, ki so opredeljena v skladu s postopkom iz člena24(2)."[1] UL L 349, 24.12.2002, str. 105.--------------------------------------------------